SPECIFIKACIJA PROIZVODA

	Naziv koji se želi zaštititi 
	Zaštićena oznaka porijekla Kuči

	Vrste proizvoda od grožđa
	vino


	Opis proizvoda (analitička i organoleptička svojstva)
Glavne vrste vina
Vino Vranac
Mirno suvo vino blistave rubin-crvene boje. Odlikuje ga visok sadržaj alkohola (najmanje 14,30% vol., prosječno 15,37% vol.). Vino je optimalne kiselosti (prosječna pH vrijednost 3,52), sa umjerenim ukupnim sadržajem kiselina (prosječno 5,28g/l). Ima umjerenu gustinu (prosječno 0,9922) i veoma visok sadržaj suve materije – ekstrakta (prosječno 30,67g/l).
Odlikuje se prijatnom, skladnom i izraženom sortnom aromom, uz umjereno naglašenu gorčinu u ukusu. Vina ovog tipa imaju snažno i puno tijelo, veoma dobru postojanost aroma i izuzetno dobar gustativni balans. U aromatskom profilu dominiraju note šljive i višnje, koje prate šipurak i suva smokva, uz nijanse borovnice, kupine, ljubičice i suve trave. Prepoznatljivo je po intenzivnoj rubin-crvenoj boji sa živim odsjajem. Produžena maceracija doprinosi visokom sadržaju ekstrakta i glicerola, dajući vinu posebnu punoću.
Sortni sastav: najmanje 85% vina potiče od grožđa sorte Vranac, dok do 15% može poticati od drugih nearomatičnih vinskih sorti grožđa koje se uzgajaju za proizvodnju vina na području subregiona Kuči.
Polusuvo vino Vranac
Bistro, mirno polusuvo vino intenzivne rubin-crvene boje. Karakteriše ga visok sadržaj alkohola (prosječno 15,37% vol.). Optimalne je kiselosti (prosječna pH vrijednost 3,44), sa umjerenim ukupnim sadržajem kiselina (prosječno 5,50g/l) i sadržajem redukujućih šećera od 11,8 g/l. Odlikuje se veoma visokom gustinom (prosječno 1,0000) i izuzetno visokim sadržajem ekstrakta (prosječno 52,20g/l).
Produžena maceracija doprinosi povećanom sadržaju ekstrakta i glicerola, čime vino dobija posebnu punoću. Poseban karakter i sklad razvijaju se i kada grožđe duže ostane na čokotu ili se djelimično prosušuje na promajnim mjestima. Aroma je čista i sortno izražena, sa notama šipurka, višnje, šljive i ljubičice. Kiselost je uravnotežena ostatkom neprovrelog šećera. Vino ima visok sadržaj alkohola, snažno i puno tijelo, skladno je i pitko, sa srednje dugim retronazalnim utiskom.
Sortni sastav: najmanje 85% vina potiče od grožđa sorte Vranac, dok do 15% može poticati od drugih nearomatičnih crvenih vinskih sorti grožđa koje se uzgajaju za proizvodnju vina na području subregiona Kuči.
Vino Vranac–Čubrica
Mirno suvo crveno vino sa umjerenim sadržajem alkohola (najmanje 12,00% vol., prosječno 12,93% vol.). Optimalne je kiselosti (prosječna pH vrijednost 3,40), sa povećanim ukupnim sadržajem kiselina (prosječno 5,83 g/l). Ima umjerenu gustinu (prosječno 0,9925) i sadržaj ekstrakta (prosječno 24,77g/l).
Vino je kristalno bistro, rubin-crvene boje, sa čistom aromom. U bukeu se prepoznaju nježne note cimeta, zaokružene aromama zrele maline i kupine. Ovo je suvo vino izražene svježine i kiselosti, sa zaobljenim taninima, pitko, osvježavajuće i sa srednje dugim retronazalnim utiskom.
Sortni sastav: najmanje 50% vina potiče od grožđa sorte Vranac, dok više od 15% potiče od grožđa sorte Čubrica.
Vino Vranac–Kratošija–Čubrica
Mirno suvo crveno vino sa umjerenim sadržajem alkohola (prosječno 13,32% vol.). Optimalne je kiselosti (prosječna pH vrijednost 3,56), sa umjerenim ukupnim sadržajem kiselina (prosječno 5,41g/l). Odlikuje se nešto većom gustinom (prosječno 0,9943) i veoma visokim sadržajem ekstrakta (prosječno 30,23g/l).
Ova vina imaju izraženu ljubičasto-crvenu boju. Aroma je čista, sa finim notama trešnje i diskretnim nijansama šljive. Vino je visokog kvaliteta, intenzivne boje, punog tijela, skladno, sa fino strukturiranim taninima i izraženom elegancijom. Sorta Vranac doprinosi punoći, toplini i boji vina, dok Čubrica i Kratošija daju strukturu i kompleksnost ukusa. Gustativni balans kreće se od umjerenog do veoma dobrog.
Sortni sastav: najmanje 50% vina potiče od grožđa sorte Vranac, dok ostatak čine ostale propisane sorte u skladu sa specifikacijom proizvodnje.
Vino Chardonnay–Župljanka–Smederevka
Mirno suvo bijelo vino sa umjerenim sadržajem alkohola (13,00% vol.). Pretežno je optimalne kiselosti (prosječna pH vrijednost 3,38), sa povećanim ukupnim sadržajem kiselina (prosječno 6,15g/l). Odlikuje se umjerenim sadržajem ekstrakta (prosječno 21,90g/l) i umjerenom gustinom (prosječno 0,9915).
To je osvježavajuće vino zlatnožute boje sa karakterističnim sortnim bukeom. Dobro je strukturirano, sa blagim voćnim aromama breskve i dinje u ukusu. Chardonnay doprinosi aromama dinje i prepoznatljivim notama egzotičnog voća, dok Župljanka daje neutralniji ukus, izraženiju kiselost i naglašene citrusne note limuna. Završetak je srednje kratkog retronazalnog trajanja.
Sortni sastav: najmanje 50% vina potiče od grožđa sorte Chardonnay, dok ostatak čine ostale propisane sorte u skladu sa specifikacijom proizvodnje.
Opis glavnih tipova vina prema boji
Crvena vina
Crvena vina subregiona obuhvataju suve i polusuve stilove, koji se odlikuju intenzivnom rubin-crvenom bojom i izraženim sortnim karakterom. Uglavnom ih karakterišu umjeren do visok sadržaj alkohola, uravnotežena kiselost, umjeren ukupni sadržaj kiselina i povećan sadržaj ekstrakta, što doprinosi punom tijelu, dobroj strukturi i složenosti vina.
Aromatski profil je bogat i izražajan, sa dominantnim notama zrelog tamnog i crvenog voća, poput šljive, višnje, maline, kupine i borovnice, koje su često upotpunjene cvjetnim notama ljubičice i šipurka, kao i suptilnim biljnim i začinskim nijansama. U zavisnosti od stila, mogu se javiti i note suvog voća, cimeta i suve trave.
Na nepcu su ova vina srednjeg do punog tijela, sa zaobljenim taninima, uravnoteženom gorčinom i dobrim do odličnim gustativnim skladom. Kod polusuvih vina ostatak šećera ublažava kiselost i doprinosi punoći ukusa, dok suva vina odlikuju svježina, čvrsta struktura i dugotrajnost.
Produžena maceracija značajno doprinosi povećanom sadržaju ekstrakta i glicerola, poboljšavajući teksturu, punoću i ukupan osjećaj u ustima. Ova vina odlikuju dobra postojanost aroma, srednje dug retronazalni utisak i jasno izražena ravnoteža između voćnih aroma, kiselosti i taninske strukture.
Bijela vina
Bijela vina su pretežno suva i odlikuju se sjajnom zlatnožutom bojom, osvježavajućom kiselošću i dobro uravnoteženom strukturom. Najčešće imaju umjeren sadržaj alkohola, povećan ukupni sadržaj kiselina i umjeren sadržaj ekstrakta, što rezultira svježim i živim senzornim profilom.
Aromatski profil zasniva se na voćnim notama breskve, dinje, citrusa i egzotičnog voća. Na nepcu su svježa, živahna i dobro strukturirana, pri čemu izražena kiselost doprinosi njihovoj eleganciji i pitkosti. Završetak je čist i umjereno postojan, naglašavajući svježinu i sortnu prepoznatljivost.


	Enološki postupci koji se primjenjuju u proizvodnji vina i ograničenja njihove primjene
Enološki postupci koji se mogu primjenjivati u proizvodnji vina sa zaštićenom oznakom porijekla Kuči navedeni su u Tabeli 1.
Tabela 1. Najvažniji dozvoljeni enološki postupci u proizvodnji vina sa zaštićenom oznakom porijekla Kuči.
	R.br.

	Еnоlоški pоstupаk / uslovi primjene (1)
	Оgrаničеnjе u primjеni

	1.
	Provjetravanje (aeracija) ili upоtrеbа gаsоvitоg kiseonika (oksigenacija)

	2.
	Тоplоtnа оbrаdа
	

	
3.
	Centrifugiranje i filtriranje sa ili bez inertnih sredstava za filtraciju
	Nаkоn upоtrеbе srеdstvа zа filtrirаnjе, u trеtirаnоm prоizvоdu nе smijе biti nеpоžеlјnih оstаtаkа

	
4.
	Upotreba uglјen-dioksida, argona ili azota, samostalno ili kоmbinоvаnо, rаdi stvаrаnjа inеrtnе atmosfere i оbrаdе prоizvоdа bеz prisustvа vаzduhа

	5.
	Upotreba kvasaca za proizvodnju vina, suvоg ili u suspenziji sа vinom *

	
6.
	Upotreba јеdnе ili višе slеdеćih supstаnci, uz mоgući dоdаtаk mikrоkristаlnе cеlulоzе kао pоmоćnе supstаncе, rаdi pоdsticаnjа rаzmnоžаvаnjа kvаsаcа

	
	- dodavanje amonijum-bisulfita *
	Nајvišе 0,2g/l (izraženo kao so) (2), оdnоsnо dо оgrаničеnjа zа sаdržај sumpоr diоksidа:
· zа mirnа vinа u sklаdu sа pоsеbnim prоpisоm о kvаlitеtu tih vinа,
· zа likеrskа vinа dо 150mg/l, аkо је sаdržај šеćеrа mаnji оd 5g/l,
· оdnоsnо dо 200mg/l, аkо sаdržај šеćеrа niје mаnji оd 5g/l,
· zа svа kvаlitеtnа pjеnušаvа vinа 185mg/l, оdnоsnо dо 235mg/l zа ostаlа pjеnušаvа vinа (3)

	
	- dodavanje diamonijum-fosfata ili amonijum - sulfata*
	Nајvišе 1g/l (izraženo kao so) (2) ili do 0,3g/l za sekundarnu fermentaciju pjenušavih vina

	
	- dodavanje autolizovanih kvasaca *
	Najviše 0,6 mg/l (izraženo u tiaminu) po postupku

	7.
	Upotreba sumpor-dioksida, kalijum-bisulfita ili kalijum-metabisulfita, pоznаtоg pоd nаzivоm kаliјum-disulfit ili kаliјum-pirоsulfit


	Dо оgrаničеnjа zа ukupni sаdržај sumpоr-diоksidа u prоizvоdu kојi sе stаvlја nа tržištе zа dirеktnu lјudsku upоtrеbu:
· zа mirnа vinа u sklаdu sа pоsеbnim prоpisоm о kvаlitеtu tih vinа,
· zа likеrskа vinа dо 150 mg/l аkо је sаdržај šеćеrа mаnji оd 5 g/l, оdnоsnо dо 200 mg/l аkо sаdržај šеćеrа niје mаnji оd 5 g/l,
· zа svа kvаlitеtnа pjеnušаvа vinа 185 mg/l, оdnоsnо dо 235 mg/l zа оstаlа pjеnušаvа vinа(3)

	8.
	Uklanjanje sumpor-dioksida fizičkim postupcima * 
	







	9.
	Оbrаdа uglјеm zа еnоlоšku upоtrеbu *
	Nајvišе 100g suvog proizvoda po hl

	10.
	Bistrenje jednim ili višе slеdеćih supstаnci zа еnоlоšku upоtrеbu:
· jestivi želatin,
· bilјni proteini iz pšenice, graška i krompira,
· riblјi mjehur,
· kazein i kalijum-kazeinat,
· albumin iz jaja,
· bentonit,
· silicijum-dioksid u obliku gela ili koloidnog rastvora,
· kaolin,
· tanin,
· hitozan izolovan iz gljive Aspergillus niger
· hitin-glukan izolovan iz Aspergillus niger,
· proteinski ekstrakti kvasca.

	
Upotreba hitozana u tretiranju vina je ograničena do100g/hl.

Upotreba hitin-glukana u tretiranju vina je ograničena do 100g/hl.

Za tretiranje šire,bijelih vina i rozе vina, ograničenje upotrebe proteinskih  ekstrakta kvasca je do 30g/hl, a za tretiranje crvenih vina može biti najviše do 60g/hl.

	
11.
	Upotreba sorbinske kiseline u obliku kalijum- sorbata
	Nајvеćа količina sorbinske kiseline u proizvodu koji se stavlјa nа tržištе: 200mg/l

	

12.
	Dоkisеlјаvаnjе *

	
	Upоtrеbа:
· L(+) vinskе kiselinе,
· L jabučnе kiselinе,
· DL jabučnе kiselinе ili
· mliječnе kiselinе zа dоkisеlјаvаnjе.

	




13.
	Оtkisеlјаvаnjе

	
	Upotreba jednе ili više slеdеćih supstаnci za otkiselјavanje:
· neutralni kalijum-tartarat,
· kalijum-bikarbonat,
· kalcijum-karbonat koji može da sadrži male količine dvostruke kalcijumove soli L(+) vinske i L(-) jabučne kiseline,
· kalcijum-tartarat,
· L(+) vinska kiselina,
· homogeni prеpаrаt vinske kiseline i kalcijum- karbonata u jednakim оdnоsimа, fino mljeveni.

	14.
	Upotreba preparata od ćelijskih opni kvasaca
	Nајvišе 40 g/hl

	15.
	Upotreba polivinil-polipirolidona
	Nајvišе 80 g/hl

	16.
	Upotreba mlijеčnih bakterija
	

	
17.
	
Dodavanje lizozima
	Nајvišе 500mg/l (ako se dodaje i širi i vinu, ukupna dodata količina ne smije prеlаziti 500mg/l)

	
18.
	
Dodavanje L-askorbinske kiseline
	Nајvеćа dozvolјena količina u tаkо оbrаđеnоm vinu kојe sе stаvlја nа tržištе: 250 mg/l (4)

	19.
	Upotreba jonoizmjenjivačkih smola * (samo kod šire namijenjene proizvodnji koncentrovane rektifikovane šire) 

	
20.
	Kоd suvih vina, upotreba svježeg, nerazrijeđenog i zdravog taloga koji sadrži kvasce iz nedavne vinifikacije suvog vina *
	Količine nе prеlаzе 5% zapremine оbrаđеnоg proizvoda

	21.
	Pjеnušаnjе uvоđеnjеm argona ili azota
	

	

22.
	Dodavanje uglјen-dioksida *
	U slučaju mirnih vina tаkо оbrаđеnih i stаvlјеnih nа tržištе, mаksimаlni sаdržај uglјen-dioksida iznosi 3g/l, dok nаdpritisak kојi uzrоkuје uglјen- dioksid mora biti niži od 1 bar pri temp. od 20°C

	
23.
	Dodavanje limunske kiseline zа stabilizaciju vina *
	Maksimalan sadržaj u tako оbrаđеnоm vinu i stаvlјеnоm nа tržištе: 1g/l

	24.
	Dodavanje tanina *
	

	
25.
	Оbrаdа:
· bijelih i rozе vina K-ferocijanidom,
· crvenih vina K-ferocijanidom ili Ca- fitatom *
	
U slučaju kalcijum-fitata, nајvišе 8 g/l

	26.
	Dodavanje metavinske kiseline *
	Nајvišе 100 mg/l

	27.
	Upotreba gumiаrаbikе *
	

	
28.
	Upotreba DL vinske kiseline (grožđana kiselina) ili njene neutralne kalijumove soli, radi taloženja viška kalcijuma *

	
29.
	Rаdi pоspjеšivаnjа tаlоžеnjа tаrtаrаtа, upоtrеbа:
· K-bitartaratа ili K-hidrogen-tartaratа, Ca-tartaratа*
	U slučaju kalcijum-tartarata, nајvišе 200 g/hl

	30.
	
Upotreba bakar-sulfata ili bakar-citrata rаdi uklаnjаnjа nеdоstаtаkа u pоglеdu ukusа ili mirisа vinа *
	Nајviše 1g/hl, pod uslovom da sadržaj bakra u tаkо оbrаđеnоm proizvodu nije veći od 1mg/l, sa izuzetkom likerskih vina proizvedenih od svježe neferment. ili malo fermentisane šire, za koje sadržaj bakra nije veći od 2mg/l

	
31.
	Dodavanje karamelizovanog šećera rаdi pојаčаvаnjа bоје, u skladu sa posebnim propisimа kојimа sе urеđuје primjеnа bоја kоје sе kоristе u prehr. proizvodima* (samo za likerska vina)

	
32.
	Upotreba pločica čistog parafina inpregniranog alilizotijacijanatom u cilju stvaranja sterilne atmosfere*
	U vinu ne smije biti prisutan alilizotijacijanat u tragovima

	 33.
	Dodavanje dimetil-dikarbonata (DMDC) u cilju mikrоbiоlоškе stаbilizаciје *
	Nајvišе 200mg/l bez ostataka (rezidua) koje je moguće detektovati u vinu stаvlјеnоm nа tržištе


	 34.
	Dodavanje manoproteina kvasaca radi postizanja stabilnosti tartarata i proteina u vinu *

	35.
	Оbrаdа еlеktrоdiјаlizоm kаkо bi sе pоstiglа stаbilizаciја tаrtаrаtа u vinu *

	36.
	Upotreba ureaze za smanjenje količine uree u vinu *

	37.
	Upotreba hrastove strugotine („čips”) u proizvodnji i odležavanju vina, uklјučujući i fermentaciju svježeg grožđa i šire (upotreba  pod posebnim pod posebnim uslovima)

	38.
	Upotreba Ca-alginata ili K-alginata *
	

	39.
	Korekcija sadržaja alkohola u vinu *
	

	40.
	Dodavanje karboksimetil-celuloze (celuloz. gume) za stabilizaciju tartarata* (za podkategorije pjenušavih i gazirnih vina)
	Nајvišе 100 mg/l

	41.
	Оbrаdа katjonskim izmjenjivačima u cilju pоstizаnjа stabilizacijе tartarata u vinu *

	42.
	Оbrаdа upotrebom hitozana izolovanog iz gljive Aspergillus niger *
	

	43.
	Tretiranje hitinglukanom izolovanog iz gljive Aspergillus niger *
	

	44.
	Dоkiselјavanje pomoću elekro-membranskog postupka*
	

	45.
	Upotreba enzimskih preparata za enološke namjene u maceraciji, bistrenju, stabilizaciji, filtriranju i oslobađanju aromatskih prekursora grožđa prisutnih u širi i vinu *

	46.
	Dоkiselјavanje оbrаdоm sa katjonskim izmjenjivačima*

	47.
	Smanjenje sadržaja šećera u širi kroz membranske spojnice *

	48.
	Otkiselјavanje elektromembranskim pоstupkоm

	49.
	Upotreba inaktiviranih kvasaca

	50.
	Upravlјanje rastvorenim gasom u vinu pomoću membranskih kontaktora *

	
51.
	Оbrаdа vinа kоrišćеnjеm mеmbrаnskе tеhnоlоgiје u kоmbinаciјi sа аktivnim uglјеm rаdi smаnjеnjа viškа 4-еtilfеnоlа i 4-еtilgvајkоlа *

	
52.
	Upоtrеbа kоpоlimеrа pоlivinilmidаzоlа- pоlivinilpirоlidоnа (PVI/ PVP) *
	Маksimаlо 500mg/l (ukupnа kоličinа nе smijе prеći 500mg/l ukоlikо sе dоdаје i širi i vinu)

	53.
	Upоtrеbа srеbrо-hlоridа *
	Маksimаlmо 1g/hl i оstаtаk u vinu mоrа biti mаnji оd 0,1mg/l (srеbrо)

	54.
	Upotreba aktivatora malolaktičke fermentacije *
	

	Ostali enološki postupci definisani Uredbom Komisije (EK), br. 2019/934

	(1) Оsim аkо niје drugаčiје utvrđеnо, оpisаni pоstupаk ili prоcеs mоžе sе kоristiti zа svjеžе grоžđе, širu, djеlimičnо fеrmеntisаnu širu, djеlimičnо fеrmеntisаnu širu dоbiјеnu оd prоsušеnоg grоžđа, kоncеntrоvаnu širu, nоvо vinо u fеrmеntаciјi(mlado vino u fermentaciji), djеlimičnо fеrmеntisаnu širu zа dirеktnu lјudsku pоtrоšnju, vinо, svе kаtеgоriје pjеnušаvih vinа, pоlupjеnušаvih (biser) vinа, gаzirаnih, slаbоgаzirаnih (gaziranih biser) vinа, likеrskih vinа, vinа dоbiјеnih оd prоsušеnоg grоžđа i vinа dоbiјеnih оd prеzrеlоg grоžđа.
(2) Ove amonijumove soli se mogu koristiti u kombinaciji do ukupne granične vrijednosti 1 g/l, nedovodeći u pitanje gore navedena posebna ograničenja do 0,3 g/l ili do 0,2 g/l.
(3) Zа pjеnušаvа vinа zbоg klimаtskih uslоvа u оdrеđеnim gоdinаmа i u оdrеđеnоm vinоgrаdаrskоm pоdručјu mоžе sе оdоbriti mаksimаlni sаdržај ukupnоg sumpоr-diоksidа kојi је zа 40 mg/l vеći оd prоpisаnоg.
(4) Ograničenje upоtrеbе iznоsi 250 mg/l pо pоstupku.
* Еnоlоški pоstupаk čiја је upоtrеbа pоsеbnо urеđеnа ili kојi sе оdnоsi sаmо nа nеkе kаtеgоriје prоizvоdа оd grоžđа i vinа (ne odnosi se na sve proizvode navedene u napomeni (1)).



Ograničenja u pogledu zaslađivanja
Zaslađivanje nije dozvoljeno.
Ograničenja u pogledu obogaćivanja
Obogaćivanje je dozvoljeno u skladu sa uslovima propisanim Zakonom o vinu.

	Razgraničenje geografskog područja proizvodnje
Subregion Kuči obuhvata 12 katastarskih opština koje pripadaju administrativnom području Glavnog grada Podgorice: Donji Zatrijebač, Fundina, Ubli, Orahovo, Koći, Doljani, Medun, Bezjovo, Budza, Vrbica, Momče i Cvilin.
Subregion obuhvata trinaest vinogradarskih oaza:
· Vinogradarska oaza Gornje Momče – nalazi se u katastarskoj opštini Momče, zapadno od naselja Gornje Momče, sjeverno od Donjeg Momča, južno od lokaliteta Krajna i istočno od padine Momačka strana.
· Vinogradarska oaza Donje Momče – nalazi se u katastarskoj opštini Momče i obuhvata obradive površine oko naselja, istočno od kamenite padine Momačka strana.
· Vinogradarska oaza Donje Momče – Sjever – nalazi se u katastarskoj opštini Momče i obuhvata obradive površine sjeverno od kamenite padine Momačka strana, između Donjeg i Gornjeg Momča.
· Vinogradarska oaza Cvilin – Sjever – nalazi se u katastarskoj opštini Bezjovo i obuhvata obradive površine sjeverno od Cvilina i južno od lokaliteta Džepina.
· Vinogradarska oaza Cvilin – nalazi se u katastarskoj opštini Bezjovo i obuhvata istoimeno naselje, zapadno od vrha Drevnik (988 m n.v.), istočno od slivnog područja Žlijeba i južno od lokaliteta Džepina.
· Vinogradarska oaza Bezjovo – nalazi se u katastarskoj opštini Bezjovo i obuhvata sjeveroistočni dio naselja, u blizini granice katastarskih opština Bezjovo i Orahovo, istočno od lokaliteta Krš, sjeverno od Podina, zapadno od Bjelavine i južno od vrha Drevnik (988 m n.v.).
· Vinogradarska oaza Dubravica – nalazi se u katastarskoj opštini Orahovo, zapadno od naselja Dubravica, u blizini lokaliteta Dubravica i južno od Podina.
· Vinogradarska oaza Orahovo – obuhvata naselje Orahovo, između lokaliteta Krš na sjeveru, Podina i Dubravice na zapadu, vrha Gradina (996 m n.v.) na jugozapadu, te vrha Raušnik i lokaliteta Molin brijeg na istoku.
· Vinogradarska oaza Krenza – nalazi se u katastarskoj opštini Koći, jugoistočno od Radana, sjeverozapadno od Kodra i Bukure.
· Vinogradarska oaza Rošenica – nalazi se u katastarskoj opštini Koći i obuhvata naselje Rošenica.
· Vinogradarska oaza Rudine – nalazi se u katastarskoj opštini Donji Zatrijebač i obuhvata naselje Rudine.
· Vinogradarska oaza Bisać – nalazi se u katastarskoj opštini Budza i obuhvata naselje Bisać, sjeverno od rijeke Cijevne.
· Vinogradarska oaza Budza – nalazi se u blizini naselja Budza, u katastarskoj opštini istog naziva.

	[bookmark: _Hlk235110445] Maksimalni prinosi po hektaru
Maksimalni prinos u proizvodnim vinogradima namijenjenim za proizvodnju vina sa zaštićenom oznakom porijekla Kuči u pravilu ne prelazi 2,5kg grožđa po čokotu.
U subregionu Kuči, najveći dozvoljeni prinos u proizvodnim vinogradima namijenjenim proizvodnji vina sa zaštićenom oznakom porijekla, pri gustini sadnje od 3.000 do 4.000 čokota po hektaru, iznosi 14.000 kg/ha (odnosno 3,5kg po čokotu). U vinogradima sa gustinom sadnje većom od 4.000 čokota po hektaru, najveći dozvoljeni prinos iznosi 15.000 kg/ha (odnosno 3,0kg po čokotu).
U izuzetno povoljnim godinama prinos može biti povećan za dodatnih 0,5kg po čokotu, pod uslovom da takvo povećanje ne utiče na kvalitet grožđa, niti na kvalitet i karakteristična svojstva vina ovog područja u odnosu na njihove prosječne vrijednosti.


	Glavne sorte vinove loze upotrijebljene u proizvodnji 
Vranac, Kratošija, Čubrica. Cabernet Sauvignon, Chardonnay, Sangiovese, Župljanka, Smederevka, Viognier

	Povezanost s geografskim područjem
Uzročno-posljedična povezanost: Istorija
Subregion Kuči, kao sastavni dio crnogorskog vinogradarskog područja, nastavlja da na temeljima dvomilenijumske tradicije uzgoja vinove loze i proizvodnje vina razvija nove proizvode i unapređuje vinsku ponudu. Vinogradarsko i vinarsko nasljeđe ovog područja čuva tragove ilirske, grčke i rimske civilizacije, slovenskih doseljenika i crnogorskih vinogradara i vinara.
Većina crnogorskih proizvođača vina njeguje tradicionalni način proizvodnje, oslanjajući se na znanje i iskustvo prenošeno kroz više od dvije hiljade godina. Tokom posljednjih decenija savremeni tehnološki postupci, posebno kontrolisana fermentacija i odležavanje vina u metalnim i drvenim sudovima u prostorijama sa kontrolisanom temperaturom, uspješno su objedinjeni sa tradicionalnim metodama proizvodnje.
Nakon brojnih uspona i izazova kroz dugu istoriju, crnogorsko vinarstvo je devedesetih godina prošlog vijeka ponovo pokazalo svoju vitalnost. Sve veći broj proizvođača osvaja priznanja i medalje za kvalitet svojih vina na domaćim i međunarodnim ocjenjivanjima.
Istovremeno, tradicionalni kameni podrumi, od kojih je za mnoge nepoznata tačna godina izgradnje, prilagođeni su savremenim uslovima čuvanja vina i razvoju vinskog turizma. Posjetioci u njima uživaju u autentičnom ambijentu i vinima, u hladovini masivnih kamenih zidova. Nova generacija proizvođača uspješno povezuje vrhunsko umijeće proizvodnje vina, turističku ponudu i očuvani ruralni ambijent.
Uzročno-posljedična povezanost: Klima
Osnovna pejzažna obilježja subregiona Kuči čini brdsko-planinski teren na južnim padinama Kučkih planina, koje su pretežno orijentisane prema jugozapadu i strmo se spuštaju ka Ćemovskom polju. Sa ostalih strana vinogradarsko područje omeđeno je prostranom visoravni Kučka Korita i visokim planinskim masivima Kučkih planina, Komova i Prokletija.
Subregion Kuči odlikuju optimalne prosječne temperature vazduha za cvjetanje vinove loze, porast mladara, formiranje grozdova i sazrijevanje grožđa. Prosječna mjesečna temperatura u septembru, kada većina sorti ulazi u fenofazu šarka ili dostiže punu zrelost, iznosi 19,6°C u Ublima, što predstavlja veoma povoljne uslove za dozrijevanje grožđa.
Podaci o prosječnim mjesečnim temperaturama tokom najhladnijih mjeseci ukazuju na blage zime. Na najvećem dijelu subregiona prosječna godišnja temperatura vazduha kreće se između 12°C i 14°C, dok se na manjem zapadnom dijelu kreće između 14°C i 16°C. U vinogradarskim lokalitetima prosječne godišnje temperature uglavnom iznose od 10°C do 12°C.
Prosječne minimalne temperature kreću se od –1,3°C do 2°C, što ukazuje na umjeren rizik od oštećenja mladara i višegodišnjih djelova čokota usljed zimskih mrazeva, naročito kod osjetljivijih sorti. Broj dana tokom vegetacionog perioda (april–oktobar) sa prosječnom minimalnom temperaturom ispod 0°C povećava se od zapada prema istoku. Vinogradarske oaze Rudine, Budza, Rošenica, Krenza, Donje Momče, Donje Momče – Sjever i Gornje Momče bilježe između 6 i 10 takvih dana, zbog čega postoji umjeren rizik od pojave proljećnih mrazeva.
Prosječan datum posljednjeg mraza u Ublima (kraj hladnog perioda) odgovara 79. danu kalendarske godine, dok prvi mraz (početak hladnog perioda) u prosjeku nastupa 313. dana. Ovi pokazatelji potvrđuju da ne postoji značajniji rizik od niskih temperatura, osim u pojedinim vinogradarskim oazama.
Broj dana tokom vegetacije sa prosječnim maksimalnim temperaturama ≥ 35°C smanjuje se od zapada ka istoku – od 12–16 dana do 8–10 dana, uključujući i najviše vinogradarske položaje. Ekstremno visoke temperature mogu smanjiti asimilaciju ugljen-dioksida, usporiti fotosintezu i povećati potrošnju asimilata kroz disanje biljke, što može dovesti do usporavanja rasta i smanjenja prinosa.
Na gotovo cijelom vinogradarskom području tokom vegetacionog perioda padne između 600 i 800mm padavina, osim u vinogradarskim oazama Gornje Momče, Donje Momče, Donje Momče – Sjever, Cvilin i Cvilin – Sjever, gdje količina padavina iznosi 800–1.000mm. Ukupna godišnja količina padavina u subregionu kreće se od 1.500 do 2.000mm. Prosječna relativna vlažnost vazduha tokom vegetacije i sazrijevanja grožđa je optimalna i na godišnjem nivou iznosi 65–75%.
Uprkos umjereno visokom indeksu suše (DI), raspoloživost vode je uglavnom dovoljna za uspješnu proizvodnju grožđa. Međutim, neravnomjeran raspored padavina tokom godine i njihov intenzitet, u kombinaciji sa dominantnim tipovima zemljišta, mogu izazvati nedostatak vlage tokom vegetacije, naročito u sušnim godinama. Najveći dio padavina javlja se u ranom dijelu vegetacionog perioda, često u količinama većim od 100mm mjesečno, dok ljetnje mjesece karakterišu dugi sušni periodi praćeni visokim temperaturama, što povećava rizik od sušnog stresa.
Obilne padavine takođe mogu smanjiti efektivnu raspoloživost vode, jer se ona brzo procjeđuje kroz propusna zemljišta ili otiče sa slabo propusnih površina, čime se umanjuju rezerve vlage za sušni period. Zbog toga se tokom jula i avgusta preporučuje navodnjavanje, kada dnevne potrebe vinove loze za vodom mogu dostići 5–7mm, a deficit vode u zemljištu premašiti 200mm, što može nepovoljno uticati na prinos i kvalitet grožđa.
Vinogradarsko područje subregiona Kuči raspolaže dovoljnim brojem sunčanih časova za nesmetano odvijanje fotosinteze, normalan vegetativni razvoj, cvjetanje, oplodnju i potpuno sazrijevanje grožđa, čime se stvaraju uslovi za postizanje visokih i kvalitetnih prinosa.
Hladni planinski vjetrovi značajno snižavaju noćne temperature. Izražene temperaturne razlike između dana i noći doprinose očuvanju nježnih aromatskih jedinjenja u bijelim sortama grožđa, kao i pirazina i antocijana koji određuju strukturu i boju crvenih sorti. Zahvaljujući tome, vina se odlikuju izraženom aromatskom čistoćom, notama svježeg voća i cvijeća, te naglašenim mineralnim završetkom sa karakterističnim notama kremena.
Uzročno-posljedična povezanost: Geologija i zemljište
Dominantan tip zemljišta u subregionu Kuči je terra rossa (crvenica), koja zauzima oko 80% ukupne površine. Rendzine obuhvataju približno 14%, dok su na manjim površinama zastupljena krečnjačka crnica (kalkomelanosol) i smeđa zemljišta (kambisoli).
Površinski sloj zemljišta je neutralne reakcije, dok su dublji horizonti slabo kisjele reakcije. Zemljišta sadrže mali udio karbonata (0–2 % CaCO₃). Sadržaj humusa, lako pristupačnog kalijuma i fosfora u određenoj mjeri uslovljen je antropogenim uticajem. Na osnovu minimalnih zahtjeva vinove loze za normalan rast i razvoj, zemljište raspolaže povoljnim sadržajem pristupačnih oblika bakra, gvožđa, mangana i cinka.
Prvi pedogenetski horizont je porozan, ilovasto-glinastog mehaničkog sastava, sa povoljnim odnosom vazduha i vode, dobrom infiltracijom i izraženom mikrobiološkom aktivnošću. Drugi horizont je manje porozan.
Na strmim padinama prisutni su krečnjački sipari pomiješani sa trošnim šljunkovitim nanosima i plitkim slojem zemljišta. Zemljište je bogato gvožđem i aluminijumom. Gvožđe ima važnu ulogu u sintezi hlorofila, dok u vinu, naročito kod crvenih vina kao što je Vranac, crvenica doprinosi izraženijoj strukturi, punoći i intenzitetu boje, kao i specifičnim notama gvožđa,  koje se u organoleptičkoj ocjeni dovode u vezu sa izraženim mineralnim karakterom vina.
Uzročno-posljedična povezanost: Antropogeni faktor
Jedinstvena kombinacija prirodnih klimatskih, pedološko-geoloških i orografskih karakteristika, dodatno oblikovana ljudskim djelovanjem i njegovanjem tradicionalnog vinogradarstva i vinarstva, predstavlja posebnu vrijednost ovog područja i ključni je faktor za precizno određivanje geografskog područja, kao i zaštitu porijekla i autentičnosti njegovih proizvoda.
Pejzaž subregiona Kuči karakterišu brojne kraške forme reljefa i duboke, strme riječne klisure. Raznovrsna konfiguracija terena obuhvata kotline, doline, padine i zaravni, od kojih svaka stvara specifične mikroklimatske uslove. Bioklimatski pokazatelji ukazuju na povoljne temperaturne i svjetlosne uslove, dok mineralima bogata, nekarbonatna zemljišta doprinose izraženoj mineralnosti vina. Svježe noći omogućavaju očuvanje aromatskih jedinjenja, a većina vinogradarskih radova obavlja se ručno, bez primjene mehanizacije. Grožđe namijenjeno proizvodnji vina sa zaštićenom oznakom porijekla bere se isključivo ručno. Razlike u reljefu utiču na izbor uzgojnog oblika čokota, primjenu ampelotehničkih mjera, kvalitet proizvoda i izbor sorti. Pergole predstavljaju jedno od karakterističnih obilježja ovog subregiona u odnosu na ostala vinogradarska područja Crne Gore.
Proizvodnja vina u subregionu Kuči objedinjuje tradicionalna znanja i savremene tehnološke postupke, uključujući kontrolu temperature tokom vinifikacije. Maksimalni randman prerade grožđa iznosi 60% za proizvodnju bijelih i roze vina, odnosno 70% za proizvodnju crvenih vina. Sve faze proizvodnje, uključujući punjenje vina u boce, odvijaju se unutar subregiona ili u njegovoj neposrednoj blizini, čime se obezbjeđuju kvalitet, sljedivost i efikasna kontrola vina sa zaštićenom oznakom porijekla.
Tradicionalni postupci vinifikacije, poput odležavanja u drvenim bačvama i ručnog potapanja klobuka komine tokom fermentacije, daju vina punog tijela, koja zbog nižeg ukupnog sadržaja kiselina ponekad imaju manje izraženu svježinu. U proizvodnji vina sa zaštićenom oznakom porijekla primjenjuju se savremeni enološki postupci, naročito hladna fermentacija i brza prerada grožđa nakon berbe, čime se čuva prirodna kiselost i u potpunosti iskorišćava potencijal autohtonih sorti za razvoj elegantnijeg bukea i višeg kvaliteta vina.
Proizvođači koriste selekcionisane kvasce, sudove od nerđajućeg čelika, savremene pneumatske prese, kontrolu temperature i druge savremene enološke postupke, čime se obezbjeđuje ujednačen kvalitet i prepoznatljiv karakter vina subregiona Kuči, koji vjerno odražava prirodne osobenosti crnogorskog tla i klime.
Na strmim terenima primjenjuje se terasiranje padina radi sprječavanja erozije zemljišta i obezbjeđivanja optimalne osunčanosti vinograda na južnim i jugozapadnim ekspozicijama.


	Veća ili manja geografska jedinica 
(nije obavezno)
	Nazivi sljedećih užih geografskih područja mogu se navoditi na etiketi:
Donji Zatrijebač, Fundina, Ubli, Orahovo, Koći, Doljani, Medun, Bejovo, Budza, Vrbica, Momče, Cvilin i vinogradarske oaze: Gornje Momče, Donje Momče, Cvilin, Bezjovo, Dubravica, Orahovo: Krenza, Rošenica, Rudine, Bisać i Budza. 

	Dodatni objektivni zahtjevi i uslovi udruženja koje će koristiti zaštićenu oznaku (nije obavezno)
	Dozvoljena je upotreba tradicionalnih izraza „arhivsko vino“, „rezerva“ i „probirna berba“.
U skladu sa odredbama Zakona o vinu, dozvoljeno je da vina imaju stvarni sadržaj alkohola veći od 15% vol.
Ograničenja u pogledu stavljanja vina na tržište:
Vino sa zaštićenom oznakom porijekla proizvedeno primjenom postupka „odležano u drvenom buretu“, „barik“ ili „barrique“ može se staviti u promet najranije 01. aprila druge godine nakon godine berbe.

	Nadležni kontrolni organ
	Ministarstvo poljoprivrede, šumarstva i vodoprivrede Crne Gore
Direktorat za poljoprivredu
Rimski trg br. 46
81000 Podgorica
Crna Gora

